Diari Oficial de la Generalitat Valenciana


Sumari del DOGV 4026, del 21-06-2001 (2001/5998)

DECRET 104/2001, de 12 de juny, del Govern Valencià, pel qual s'accepta la cessió gratuïta a la Generalitat Valenciana dels béns, drets i obligacions que integren el Patronat Provincial de l'Habitatge d'Alacant.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5998


Data del document
:   12-06-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Alacant
    * cultura regional
    * propietat immobiliària

DECRET 104/2001, de 12 de juny, del Govern Valencià, pel qual s'accepta la cessió gratuïta a la Generalitat Valenciana dels béns, drets i obligacions que integren el Patronat Provincial de l'Habitatge d'Alacant. [2001/F5998]
  
El Patronat Provincial de l'Habitatge d'Alacant es va crear en 1956 com una entitat de caràcter benèfic destinada a la construcció d'habitatges de protecció social.
  
El 24 de febrer de 1992 es va firmar un conveni de cooperació entre el Ministeri d'Obres Públiques i Transports, la Generalitat Valenciana i l'Ajuntament d'Alacant a fi de rehabilitar els habitatges del grup Pla del Bon Repòs. En la estipulació quarta del conveni esmentat el patronat es comprometia a «dur a terme les actuacions de regularització juridicopatrimonial conduents a la liquidació i extinció del patronat, segons un procés que haurà d'estar conclòs amb caràcter definitiu abans de l'acabament del pla d'actuacions que a l'efecte s'aprove. Aquesta liquidació podrà incloure, si és el cas, la cessió a les administracions públiques competents del patrimoni residual del patronat, així com la cessió del restant actiu i passiu que resulten del balanç de liquidació».
  
En 1998 es va prorrogar la vigència del conveni esmentat fins al 31 de desembre de 2000, i la estipulació quarta disposava de nou que «El Patronat Provincial d'Habitatges donarà continuïtat a les actuacions de regularització juridicopatrimonial conduents a la liquidació extinció del patronat. La Generalitat Valenciana, a la vista del balanç de liquidació presentat, realitzarà els tràmits legals oportuns que li permeten assumir el patrimoni del patronat esmentat».
  
Finalment, en sessió extraordinària del Consell del Patronat de 3 de febrer de 1999, s'acordà per majoria absoluta dels seus membres la cessió a la Generalitat Valenciana de la titularitat de tots els béns, drets i obligacions del patronat.
  
S'ha complit amb això el que disposa l'article 23.d), en relació amb l'article 15, dels Estatuts del Patronat Provincial de l'Habitatge d'Alacant, per a acordar la seua dissolució.
  
Per part de la Generalitat Valenciana és procedent, basant-se en tot això, acceptar la cessió gratuïta de la titularitat dels béns, drets i obligacions del patronat, subrogant-se en la posició d'aquest; per això, com disposa l'article 20 de la Llei 3/1986, de 24 d'octubre, de Patrimoni de la Generalitat Valenciana, en relació amb l'article 22, a proposta de la Conselleria d'Economia, Hisenda i Ocupació, i prèvia deliberació del Govern Valencià, en la reunió del dia 12 de juny de 2001,
  
DECRETE
  
Article 1
  
S'accepta la cessió gratuïta dels béns i drets, amb la consegüent subrogació de les obligacions, que constitueixen el patrimoni del Patronat Provincial de l'Habitatge d'Alacant, el balanç de liquidació del qual, representatiu del patrimoni esmentat, es detalla en l'annex I.
  
Article 2
  
Els béns compresos en el patrimoni que s'accepta (annex II) queden integrats en el patrimoni de promoció pública de l'habitatge, propietat de la Generalitat Valenciana, i la seua gestió i administració s'atribueix a l'Institut Valencià d'Habitatge, SA (IVVSA), dependent de la Conselleria d'Obres Públiques, Urbanisme i Transports, la qual exercirà les funcions que li corresponien al patronat mencionat.
  
Article 3
  
El personal del Patronat Provincial de l'Habitatge d'Alacant (annex III) queda integrat en l'Institut Valencià d'Habitatge, SA, en els grups, categories i nivells professionals que pertoquen, segons el que disposa el conveni col·lectiu de l'institut esmentat.
  
Disposicions finals
  
Primera
  
S'autoritza els consellers d'Economia, Hisenda i Ocupació, d'Obres Públiques, Urbanisme i Transports i de Justícia i Administracions Públiques perquè, en l'àmbit de les seues competències respectives, dicten les disposicions que siguen necessàries per a l'efectivitat del present decret.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET
  
Annex I
  
Patronat Provincial de l'Habitatge d'Alacant
  
Balanç de liquidació al 31 de març de 2001
  
Passiu
  
Fons propis 2.085.075.157
  
I. Capital subscrit
  
II. Prima d'emissió
  
III. Reserva de revalorització
  
IV. Reserves
  
V. Resultat d'exercicis anteriors 2.223.834.726
  
VI. Pèrdues i guanys 20.554.786
  
VII. Dividend a compte lliurat
  
VIII. Accions pròpies per a reducció de capital
  
Ingressos que cal distribuir en diversos exercicis 440.627.738
  
Provisions per a riscos i despeses 410.500
  
Creditors a llarg termini 406.568.982
  
Creditors a curt termini 907.804.060
  
Total general 7.884.099.235
  
Patronat Provincial de l'Habitatge d'Alacant
  
Balanç de liquidació al 31 de març de 2001
  
Actiu
  
Immobilitzat 8.338.803.810
  
I. Despeses d'establiment
  
II. Immobilitzacions immaterials
  
III. Immobilitzacions materials 0.133.667.700
  
IV. Immobilitzacions financeres
  
V. Accions pròpies
  
VI. Deutors per operacions de tràfic a llarg termini
  
Actiu circulant 715.254.254
  
I. Accionistes per desembossaments exigits
  
II. Existències
  
III. Deutors 980.973.039
  
IV. Inversions financeres temporals 92.721.530
  
V. Tresoreria 64.919.252